recursal/SuperWikiNEXT-32B huggingface dataset:
Súradnice: 50°43′37″S 15°42′22″V﻿ / ﻿50,72694°S 15,70611°V﻿ / 50.72694; 15.70611

**Studniční hora** (tiež **Studničná hora**, 1 554 m n. m. nem. *Steinboden* alebo *Brunnberg*), je výrazný kupolovitý vrch, tretí najvyšší vrchol Krkonôš aj Česka. Český názov hory existuje až od roku 1952.

Leží asi 1 kilometer južne od hlavného hrebeňa. Medzi hlavným hrebeňom, ktorý je zo severu v týchto miestach veľmi nevýrazný, a Studniční horou leží Úpské rašeliniště s prameňmi Úpy a Bílého Labe. Na západ od Studničnej hory sa nachádza Luční hora, na juh potom Modrý a na východ Obří důl. Vlastný vrchol je plochý a oblý, svahy na sever a západ sú mierne. Naproti tomu do Modrého a najmä Obřího dolu klesá terén veľmi prudko, je tu niekoľko lavínových svahov. Známy je najmä južný lavínový svah so snehovým poľom nazývaným *Mapa republiky*. Na východ a juhovýchod od vrcholu sú potom skalnaté ľadovcové kary. V zime sa tu tvoria snehové previsy.

Referencie
----------

1. ↑  Studniční hora na Ceskehory.cz
2. ↑  Informačné noviny o Krkonošiach Špeciál 2012 Hory-Krkonoše.cz článok Vrcholy v Krkonošiach

Iné projekty
------------

Commons
* Spolupracuj na Commons Commons ponúka multimediálne súbory na tému **Studniční hora**

Externé odkazy
--------------

* Studniční hora na Tisicovky.cz

Zdroj
-----

* *Tento článok je čiastočný alebo úplný preklad článku Studniční hora na českej Wikipédii.*
**Tetrametylsilán** (skrátene **TMS**) je organokovová zlúčenina kremíku. Ide tu o jednu z najjednoduchších organických zlúčenín kremíku. Podobne ako ostatné silány, má molekulovú štruktúru štvorstenu.

Pripravuje sa ako vedľajší produkt výroby metylchlórsilánov - SiClx(CH3)4−x, ktoré sa pripravujú pomocou Müller-Rochowej syntézy, reakciou chlórmetánu s kremíkom.

Význam pri NMR spektroskopii
----------------------------

Pri NMR spektroskopii sa tetrametylsilán často používa ako kalibračný štandard pre protónovú, 13C, 29Si NMR spektroskopiu. Pokiaľ je skúmaná látka rozpustená vo vode (s ktorou je TMS nemiešateľný), nahradzujeme ho pomocou DDS - sulfónovej kyseliny odvodenej od tetrametylsilánu.

Pri 1H NMR spektroskopii kvôli svojim 12 vodíkom, ktoré sú chemicky ekvivalentné vytvára singlet. Podľa chemického posunu TMS sa určujú ostatné chemické posuny. V spektre 13C NMR spektroskopie, kvôli svojim chemicky ekvivalentným uhlíkom takisto vytvára singlet podľa ktorého sa určujú ostatné chemické posuny.

Pri niektorých spektroskopiách sa používajú rozpúšťadlá bez TMS. V tomto prípade sa pri protónovej spektroskopii na kalibráciu použije zvyšok 1H v deuterovanom rozpúšťadle (napr. približne 0,001% chloroformu v deuterochloroforme), keďže pri tomto druhu NMR spektroskopie nevytvára deutérium žiadny signál, chemický posun ostatných látok sa dá odvodiť signálov zvyškov nedeuterovaného rozpúšťadla. Pri 13C NMR spektroskopii sa chemický posun ostatných látok odvodiť signálu deuterovaného rozpúšťadla, napríklad pri deuterochloroforme od tripletu s rovnakou výškou na 77 ppm.

Referencie
----------

1. 1 2
2. ↑
**Střední škola Waldorfské lyceum** je stredná škola všeobecného odborného zamerania, založená v roku 2005. Nachadza sa v Prahe na Opatove.

Momentálne na škole študuje 118 žiakov. Riaditeľom školy je Ing. Ivan Smolka.

Štúdium
-------

Škola je príspevková organizácia hlavného mesta Praha, založená bola 1. septembra 2005.

Škola ponúka štvorročné denné štúdium v odbore *Kombinované lyceum*, v školskom roku 2011/2012 a 2012/2013 dobiehalo štúdium v odbore *Waldorfské lyceum* (staršia podoba odboru *Kombinované lyceum*). Štúdium je zakončené maturitou. Škola otvára každý rok jednu triedu s približne 30 žiakmi. Žiaci sú k štúdiu prijatí na základe výsledkov jednotnej štátnej z matematiky a českého jazyka (váha 60%) a z pohovoru resp. slohovej práce. Štúdium je v 1. a 2. ročníku jednotné pre všetkých žiakov, od 3. ročníku sa delí na humanitné a prírodovednú špecializáciu.

Škola dosiahla v prvých nových štátnych maturitách 2011 najlepšie výsledky zo všetkých stredných odborných škôl v Česku.

Referencie
----------

1. 1 2   *Kontakt* [online]. Střední škola Waldorfské lyceum, [cit. 2018-01-27]. Dostupné online.
2. 1 2 3   *Základní informace* [online]. Střední škola Waldorfské lyceum, [cit. 2018-01-27]. Dostupné online.
3. ↑   *Informace o škole dle vyhlášky č. 442/2006 Sb.* [online]. Střední škola Waldorfské lyceum, [cit. 2018-01-27]. Dostupné online.
4. 1 2   *Střední škola Waldorfské lyceum: Koncepce* [online]. wspj.cz, [cit. 2011-09-21]. Dostupné online. Archivované 2010-10-02 z originálu.
5. ↑  JIŘIČKA, Jan. Waldorfské školy ve státních maturitách uspěly, testy ale kritizují. *iDNES.cz* (Praha: MAFRA), 2011-07-02. Dostupné online [cit. 2011-09-21].

* *Tento článok je čiastočný alebo úplný preklad článku Střední škola Waldorfské lyceum na českej Wikipédii.*

Externé odkazy
--------------

* Oficiálna webová stránka školy

Súradnice: 50°01′41″S 14°30′58″V﻿ / ﻿50,0279444°S 14,5161944°V﻿ / 50.0279444; 14.5161944
**Session Initiation Protocol**(SIP, rfc3261) je rozšírný signalizačný protokol určený na vytváranie a ukončovanie multimediálnych spojení(telefónny hovor, videohovor) cez Internet. Ďalšie možné použitia sú hlasové a videokonferencie, rýchle správy, streamovanie multimediálnych dát, presence, online hry. Spojenie môže predstavovať akýkoľvek multimediálny prenos, v praxi sa však najčastejšie SIP používa na telefonovanie po IP sieti.

SIP je textový protokol, využíva prvky dvoch veľmi často používaných internetových protokolov a to protokolu HTTP, ktorý slúži na prehliadanie internetových stránok a protokolu SMTP, slúžiaceho na prenos elektronickej pošty. Správy samotného protokolu sú vždy požiadavky(requests) alebo odpovede(responses).

Protokol zabezpečuje možnosť vytvorenia multimediálneho dialógu medzi dvomi koncovými bodmi. Za hlavné signalizačné úlohy sa považujú:

* registrácia účastníkov,
* vyhľadanie volaného účastníka,
* zisťovanie jeho vôle k akceptovaniu spojenia,
* výmena informácii o parametroch spojenia(SDP protokol, aké kodeky sa použijú G.711u-law, G.711a-law, g723 ...), aké rozšírenia protokolu môžu byť použité(Supported hlavička, 100rel),
* modifikácia existujúcich spojení(reINVITE, INVITE s existujúcim Dialog ID),
* ukončenie existujúcich spojení.

Takisto je v protokole implementovaná možnosť vyžiadania a doručenia údajov o prítomnosti jednotlivých účastníkov (presence napríklad, či daný účastník je pripojený/odpojený, alebo kde sa nachádza), rovnako ako možnosť posielania rýchlych správ (instant messages).

SIP je nezávislý od typu multimediálnych dát, ktoré sa prenášajú. V priebehu spojenia slúži skutočne iba na prenos informácii o účastníkoch, ale nijako nie je zviazaný s konkrétnym typom multimediálnych dát. V jednej relácií je možné prenášať vzorky zvuku, vzorky obrazu ale aj čistý text, atď. Na prenos samotných multimedálnych dát sa najčastejšie používa **Real-time Transport Protocol**(RTP, rfc3550).

Externé odkazy
--------------

* SIP Protocol Overview Archivované 2020-06-27 na Wayback Machine
**Seven Sisters** je jednou zo staníc londýnskeho metra a National Rail nachádzajúca sa v londýnskej mestskej časti Seven Sisters v obvode Haringey. Stanicu obsluhujú Victoria Line a železničná spoločnosť National Express East Anglia. Nachádza sa v tarifnej zóne 3. Je v dochádzkovej vzdialenosti od stanice South Tottenham, ktorá spadá pod London Overground.

Dejiny
------

Stanicu postavila spoločnosť Great Eastern Railway (GER), konkrétne Stoke Newington & Edmonton Railway 22. júla 1872. 1. januára 1878 GER otvorila ďalšiu vetvu smerom na severozápad do stanice Palace Gates. Kvôli nevýnosnosti však vetvu v roku 1963 zavreli a trať zdemontovali.

Prvý úsek spolu aj so stanicou na Victoria Line otvorili 1. septembra 1968, aj keď prestup so železničnou stanicou bol umožnený až v decembri toho roku. Pôvodný vstup do stanice spoločnosť GER vybudovala na sever od súčasnej železničnej stanice z vyústením na West Green Road, ale v roku 1872 bol otvorený vchod na opačnej južnej strane z prístupom na Seven Sisters Road. Pôvodný vchod bol v tom roku uzavretý. Druhý vchod do stanice zahŕňa hlavný vestibul Victoria Line a nachádza sa na obidvoch stranách High Street kúsok za križovatkou so Seven Sisters Road (prístup cez podchod). Victoria Line má v stanici tri nástupištia, kde jedno z nich je vyhradené pre súpravy smerujúce z centra do depa.

Úsek na Victoria Line medzi stanicami Finsbury Park a Seven Sisters je najdlhším podzemným úsekom v sieti. Počas plánovania sa uvažovalo, že stanicu Manor House na Piccadilly Line by prebudovali na stanicu Victoria Line, pričom Piccadilly Line by pokračovala v nových tuneloch priamo do nasledujúcej stanice Turnpike Lane. Návrh bol však zamietnutý z dôvodu veľkých obmedzení a vysokej ceny.

Linky
-----

* na Victoria Line sa nachádza medzi stanicami Finsbury Park a Tottenham Hale.

Galéria
-------

* Hlavný vstup do staniceHlavný vstup do stanice
* Nástupište Victoria Line smerom z centraNástupište Victoria Line smerom z centra
* Súprava Victoria Line končiaca a smerujúca do depaSúprava Victoria Line končiaca a smerujúca do depa

Iné projekty
------------

Commons
* Spolupracuj na Commons Commons ponúka multimediálne súbory na tému **Seven Sisters (stanica metra)**

Externé odkazy
--------------

* Disused stations - uzavreté nástupištia do stanice Palace Gates
* London's Transport Museum Photographic Archive
	+ Vstup do stanice v roku 1969
	+ Nástupište v roku 1974
* Plán rozloženia stanice
Východný portál Severomujského tunela
**Severomujský tunel** (rus. Северомуйский туннель) je železničný tunel na Bajkalsko-amurskej magistrále v severozápadnom Buriatsku v Rusku. Je pomenovaný podľa Severomujského hrebeňa, ktorým prechádza.

Tunel je dlhý 15 343 metrov a je tak najdlhším tunelom v Rusku. V prevádzke je od 5. decembra 2003.

Dejiny
------

Stavba začala v roku 1978. Tunel bol razený cez veľmi nestabilnú skalu. Veľkým problémom bola podzemná voda. Keď bolo jasné, že tunel nebude dokončený včas, bol narýchlo postavený 28 km obchvat, ktorý bol dokončený v roku 1987. Po tomto obchvate sa malo jazdiť maximálnou rýchlosťou 15 km/h a preprava cestujúcich bola zakázaná. O dva roky neskôr bol preto postavený druhý, 54 km obchvat, po ktorom už ľudia mohli byť prevážaní. Obchvat zahŕňal dva ďalšie tunely a mnoho mostov.

Referencie
----------

1. ↑   *РОФ Фонд Святого Всехвального апостола Андрея Первозванного :: Комитет по международной премии :: Лауреаты* [online]. [Cit. 2011-05-29]. Dostupné online. Archivované 2007-09-27 z originálu.
2. ↑  FETISOV, Aleksandr. *Золотая пряжка БАМ* [online]. 5. december 2007, [cit. 2009-04-07]. Dostupné online. (Ru)

Súradnice: 56°13′58″S 113°30′11″V﻿ / ﻿56,232778°S 113,503056°V﻿ / 56.232778; 113.503056
**Severský gambit** vzniká po ťahoch:

* 1. e4 e5
* 2. d4 exd4
* 3. c3

Niekedy je možné tento gambit nájsť v literatúre pod názvami Dánsky gambit alebo tiež Nórsky gambit, pretože ho v 19. storočí analyzovali dánski šachisti M. From, G. Nielsen, O. H. Krause, V. Nielsen, A. Sörensen a švédsky majster A. Linden. Patrí medzi otvorené hry. Cieľom bieleho je získať náskok vo vývine za cenu obetovania pešiakov. Pri správnej obrane však čierny svoju pozíciu ubráni a získa výhodu, čo je dôvod, prečo sa toto otvorenie na najvyššej úrovni nevyskytuje. Výskyt tohoto otvorenia je možné pozorovať na nižšej úrovni a tiež môže výborne poslúžiť ako prekvapenie pre nepripraveného súpera alebo začiatočníka.

Aljechinov variant
------------------

**1.e4 e5 2. d4 exd4 3. c3 dxc3 4. Jxc3** a biely má kompenzáciu za pešiaka. Čierny môže pokračovať: 4... Jc6 kde po 5. Jf3 hra prechádza do Göringovho gambitu.

Hlavný variant
--------------

**1. e4 e5 2. d4 exd4 3. c3 dxc3 4. Sc4**

Biely obetuváva aj druhého pešiaka, čierny ho však môže odmietnuť.

* 4... Jf6 5. Jxc3 Jc6 5. Jf3 d6 prechádza do Göringovho gambitu. Môže ho ale aj prijať.
* 4... cxb2 5. Sxb2 Biely má za dvoch pešiakov kompenzáciu, čierny ale môže hru zjednodušiť vrátením pešiakov vo Schlechterovom variante, ktorá môže po taktickej prestrelke viesť do vyrovnanej koncovky. 5... d5 6. Sxd5 (možné je aj 6. exd5 s nejasnou hrou) Jf6
	+ 7. Jc3 s kompenzáciou za pešiaka
	+ 7. Sxf7+ Kxf7 8. Dxd8 Sb4+ 9. Dd2 Sxd2 10. Jbxd2 a hra je v rovnováhe

Odmietnutý gambit
-----------------

**1. e4 e5 2. d4 exd4 3. c3 d5**

4. exd5

* 4... Dxd5 5. Jf3 [5. cxd4 Jc6 (5... Jf6 s dobrou hrou čierneho) 6. Jf3 -5. Jf3; alebo 6. Se3 s nejasnou hrou] 5... Jc6 6. cxd4, čo vedie do odmietnutého Göringovho gambitu, kde je hra v rovnováhe
* 4... Jf6 s dobrou hrou čierneho

Referencie
----------

1. ↑   *Severský gambit* [online]. sach.7x.cz, [cit. 2019-07-27]. Dostupné online.

* *Tento článok je čiastočný alebo úplný preklad článku Severní gambit na českej Wikipédii.*

Pozri aj
--------

* Škótska hra
* Talianska hra
* Ruská hra


|  |  |
| --- | --- |
| Portal | Šachový portál |
Motor 1.9 TDI s výkonom 110 kW/150 HP vo vozidle Volkswagen Golf IV
**TDI** (**Turbocharged Direct Injection**) je obchodný názov prepĺňaných vznetových motorov s priamym vstrekovaním paliva, ktoré vyvinula a vyrobila spoločnosť Volkswagen Group. Tieto motory sú v širokej miere používané vo všetkých bežných značkách osobných automobilov a ľahkých úžitkových automobilov, vyrábaných spoločnosťou Volkswagen Group (najmä tých, ktoré sa predávajú v Európe). Tieto motory sú tiež používané ako lodné motory - v aplikáciách Volkswagen Marine, a Volkswagen Industrial Motor.

**TDI** je registrovaná ochranná známka spoločnosti Volkswagen Aktiengesellschaft.

História
--------

Na jeseň roku 1989 bol ako prvý TDI motor predstavený päťvalcový 2.5 TDI s výkonom 88 kW (120 koní), ktorý sa montoval do vozidla strednej triedy Audi 100 Avant. Motor mal plynulý ťah a zrýchlenie už z nízkych otáčok, vozidlo s ním dosahovalo maximálnu rýchlosť skoro 200 km/h pri spotrebe 5,7 litra nafty na 100 km. Od tej doby toto konštrukčné riešenie motorov spôsobilo doslova revolúciu vo svete vznetových motorov.

Princíp vstrekovania TDI
------------------------

Pri bežných vznetových motoroch s nepriamym vstrekovaním paliva dochádza k vstrekovaniu do oddelenej predkomôrky a až odtiaľ sa zmes vstrekuje do valca. Ale v prepĺňanom vznetovom motore s priamym vstrekovaním paliva, vstrekovacia dýza rozprašuje palivo priamo do spaľovacieho priestoru valca. Prísun dostatočného množstva vzduchu zaisťuje turbodúchadlo, a pri výkonnejších verziách dokonca turbodúchadlo s variabilnou geometriou lopatiek - VGT (napríklad v motore 1.9 TDI - 88 kW / 120 koní)

Referencie
----------

1. 1 2   *Technology - TDI - Super-efficient diesel engines for power with economy* [online]. Volkswagen UK, [cit. 2010-03-04]. Dostupné online.
2. 1 2   *Volkswagen AG - TDI Technical Glossary* [online]. Volkswagen AG, [cit. 2009-11-05]. Dostupné online.
3. ↑   *TB 20 addendum - Technical Bulletin for Volkswagen Group timing belt renewal intervals* [online]. [Cit. 2009-11-04]. Dostupné online.
4. ↑   *Volkswagen Marine > Engines <* [online]. Volkswagen Group, [cit. 2009-11-04]. Dostupné online.
5. ↑   *Boat engines from Volkswagen Marine - Self-study programme M001 - Design and function* [PDF]. Volkswagen Marine, [cit. 2010-02-18]. Dostupné online.
6. ↑   *Boat engines from Volkswagen Marine - Self-study programme M002 - Design and Operation* [PDF]. Volkswagen Marine, [cit. 2010-02-18]. Dostupné online.
7. ↑   *The SDI 1.9 Industrial Engine* [PDF]. Volkswagen AG, Marec 2005, [cit. 2009-11-04]. Dostupné online.
**Sextus Pompeius Festus** bol rímsky gramatik žijúci na prelome 2. a 3. storočia, pravdepodobne v Zaalpskej Galii.

Festus vytvoril 20-dielny výťah z rozsiahlej encyklopédie *De verborum significatu* (O význame slov) Verria Flacca. V jeho prípade nejde len o jedodnuché skrátenie vydanie Flaccovho diela, ale popritom aj o jeho čiastočné prepracovanie a rozšírenie, svojim spôsobom samostatnú novú prácu. Z Flaccovej encyklopédie napríklad vynechal niektoré príliš zastarané slová, ktorým venoval samostatné, nám nedochované pojednanie *Priscorum verborum cum exemplis* (Kniha starobylých slov s príkladmi). Dielo Pomepia Festa bolo samo osebe natoľko rozsiahle, že z neho v 8. storočí vznikol ďalší výťah, ktorého autorom je Paulus Diaconus.

Festov výťah sa dochoval v jedinom poškodenom rukopise, neapolskom *Codex Farnesianus* z 11. storočia. Už pri objavení počas Renesancie z neho polovica chýbala (zachovaná časť obsahuje iba položky pod písmenami M-V, aj to v rôznom stave). Od roku 2006 beží na University College London vedecký projekt s cieľom zrekonštruovať dochované zlomky z Verria Flacca, Sexta Pomepeia Festa a Paula Diacona s cieľom vytvoriť kritický korpus, ktorý by umožnil výskumníkom lepšie pracovať s dochovaným materiálom, a súčasne skúmať dielo troch gramatikov v kontexte, v ktorom vznikalo, a dobu, v ktorej pôsobili.

Literatúra
----------

* CONTE, Gian Biagio. *Dějiny římské literatury*. Preklad Dagmar Bartoňková et al. Vyd. 1. Praha : KLP, 2003. 790 s. ISBN 80-85917-87-4.

Zdroje
------

* *Tento článok je čiastočný alebo úplný preklad článku Sextus Pompeius Festus na anglickej Wikipédii (číslo revízie nebolo určené).*

Externé odkazy
--------------

* Festus Lexicon Archivované 2008-05-13 na Wayback Machine, projekt UCL

Autoritné údaje: * BnF: 12466640q
* GND: 118683489
* ISNI: 0000 0001 3897 3519
* LCCN: n92044943
* NK ČR: ola2002153683
* ULAN: 500055998
* VIAF: 89123645
* WorldCat: lccn-n92044943
Divadlá na Shaftesbury Avenue.
Pohľad na Shaftersbury Avenue smerom od Piccadilly Circus.
Ten istý pohľad, ale v roku 1948.
**Shaftesbury Avenue** je jednou z významných ulíc londýnskeho West Endu. Nachádza sa v mestskom obvode City of Westminster. Vedie severovýchodným smerom od Piccadilly Circus až po New Oxford Street a High Hoborn, pričom sa križuje s Charing Cross Road na Cambridge Circus.

História a opis ulice
---------------------

Ulica je pomenovaná po významnom anglickom politikovi a filantropistovi Anthonym Ashley-Cooperovi, siedmom vojvodovi zo Shaftesbury (1801 – 1885). Ulica bola postavená na konci v 19. storočia v snahe zlepšiť dopravu v Londýne. 

Vo všeobecnosti je považovaná za srdce West Endu a londýnskeho divadla. Nachádza sa tu veľké množstvo divadiel: na severnej strane ulice medzi Piccadilly Circus a Charing Cross Road sa nachádzajú divadlá Lyric, Apollo, Gielgud a Queen's. Divadlo Saville Theatre bolo odkúpené a prestavané spoločnosťou Odeon na kino. Na Cambridge Circus sa nachádza divadlo Palace. Na severovýchodnom konci ulice sa nachádza divadlo Shaftesbury Theatre.

Dopravné spojenie
-----------------

Najbližšie stanice londýnskeho metra: 

* **Piccadilly Circus** (Piccadilly a Bakerloo Line)
* **Leicester Square** (Piccadilly a Northern Line)
* **Tottenham Court Road** (Central a Northern Line)

Pozri aj
--------

* Zoznam londýnskych divadiel
* West End (divadlo)

Externé odkazy
--------------

* TourUK; informácie o Shaftesbury Avenue (po anglicky)
* Survey of London; podrobná architektonická história ulice (po anglicky)

Súradnice: 51°30′43″S 0°07′55″Z﻿ / ﻿51,512°S 0,132°Z﻿ / 51.512; -0.132
Sídlo *The Guardian* vo Farringdone.
Hlavný vstup do redakcie *The Guardian*.
Archív.
***The Guardian*** sú britské noviny vydávané spoločnosťou Guardian Media Group. Vychádza od pondelka do soboty. Nedeľné noviny vydávané spoločnosťou Guardian Media Group sa nazývajú ***The Observer***. Do roku 1956 noviny vychádzali pod názvom ***The Manchester Guardian***. Od roku 1964 sa redakcia novín presťahovala do Londýna.

Postoj a príslušnosť
--------------------

Články a komentáre v *The Guardian* sú vo všeobecnosti naklonené liberálnemu a ľavicovému koncu politického spektra. Toto sa odráža aj v zložení čitateľov novín: podľa prieskumu trhu, ktorý vykonala v roku 2000 spoločnosť MORI (Market & Opinion Research International) bolo až 80% čitateľov *The Guardian* voličmi labouristov. Podľa obdobného prieskumu, ktorý MORI vykonala v roku 2004 bolo zloženie nasledovné: 44% čitateľov volilo labouristov a 37% volilo liberálnych demokratov.

Formát a náklad
---------------

*The Guardian* je jediným britským denníkom, ktorý vychádza v plnofarebnej tlači (i keď severoírske vydanie je z väčšej časti ešte stále čiernobiele). Taktiež je jediným britským denníkom, ktorý vychádza v tzv. formáte Berliner (nazývanom aj midi). 

V novembri 2005 bol The Guardian s priemerným nákladom 378 618 výtlačkov tretím najväčším mienkotvorným denníkom v Spojenom kráľovstve. Na porovnanie, jeho konkurencia: *Daily Telegraph* má 904 955 výtlačkov, *The Times* 692 581 výtlačkov a *The Independent* s 261 193 výtlačkami.

Prílohy
-------

Každý deň spolu s denníkom vychádza plnofarebná príloha ***g2*** pozostávajúca z článkov, pravidelných rubrík a stĺpčekov, televízneho programu a krížovky. Od prechodu na nový formát papiera obsahuje The Guardian aj samostantú športovú prílohu. Ďalšie pravidelné prílohy sú:

* **Pondelok:** *MediaGuardian* a *Office Hours*
* **Utorok:** príloha o vzdelaní a vzdelávaní – *EducationGuardian*
* **Streda:** príloha o britskom verejnom sektore – *SocietyGuardian*
* **Štvrtok:** príloha o vede a technike – *TechnologyGuardian*
* **Piatok:** príloha o dianí vo filme a hudbe – *Film & Music*
* **Sobota:** *theGuide* – príloha s programom divadiel, kín, galérií a klubov; *Weekend* (plnofarebná príloha na lesklom papieri); *Review* (príloha o literatúre a knihách); *Money, Work, Rise* (ponuka práce pre absolventov), *Travel* (cestovateľská príloha) a *Family* (rodinná príloha)

V populárnej kultúre
--------------------

Noviny bývajú občas prezývané *The Grauniad*. Tento názov bol zavedený satirickým časopisom *Private Eye*, poukazujúc na časté chyby sadzby, vďaka ktorým sa noviny stali známe v ére pred počítačovou sadzbou. Existuje povera, že raz dokonca sadzači spravili chybu v samotnom názve novín v hlavičke na prvej strane a vysádzali ho ako *The Gaurdian*.

Referencie
----------

1. ↑  MORI, 2005-03-09. "Volebné preferencie podľa príslušnosti k novinám."
2. ↑  "More black and white than colour for Ireland" *Village* , 12. januára 2006
3. ↑  Audit Bureau of Circulations Ltd

Iné projekty
------------

Commons
* Spolupracuj na Commons Commons ponúka multimediálne súbory na tému **The Guardian**
**Svetové ocenenie Alberta Einsteina za vedu** je každoročne udeľovaná cena Svetovým kultúrnym výborom "*ako uznanie za vytvorenie stimulov pre vyvíjanie vedy a technologický výskum*".

Ocenenie je pomenované po Albertovi Einsteinovi. Zahrňuje diplom, pamätnú medailu a finančnú hotovosť vo výške 10 tisíc amerických dolárov.

Nositelia
---------

2019 : Zhong Lin Wang
2018 : Jean-Pierre Changeux
2017 : Omar M. Yaghi
2016 : Edward Witten
2015 : Ewine Fleur van Dishoeck
2014 : Philip Cohen
2013 : Paul Nurse
2012 : Michael Grätzel
2011 : Geoffrey Alan Ozin
2010 : Julio Montaner
2009 : John T. Houghton
2008 : Ada Yonath
2007 : James F. Stoddart
2006 : Ahmed Hassan Zewail
2005 : John Hopfield
2004 : Ralph Cicerone
2003 : Martin Rees
2002 : Daniel Janzen
2001 : Niels Birbaumer
2000 : Frank Fenner
1999 : Robert Weinberg
1998 : Charles R. Goldman
1997 : Jean-Marie Ghuysen
1996 : Alec Jeffreys
1995 : Herbert H. Jasper
1994 : Sherwood Rowland
1993 : Ali Javan
1992 : Raymond Urgel Lemieux
1991 : Albert Fleckenstein
1990 : Gustav Nossal
1989 : Martin Kamen
1988 : Margaret Burbidge
1987 : Hugh Huxley
1986 : Monkombu S. Swaminathan
1985 : Werner Stumm
1984 : Ricardo Bressani

Externé odkazy
--------------

* Officiálna stránka Archivované 2006-09-04 na Wayback Machine
**Supergrass** bola britská britpopová/alternatívna rocková skupina z Oxfordu. Skladala sa z Gaza Coombesa (gitara, spev), Roba Coombesa (klávesy), Micka Quinna (basová gitara, spev) a Dannyho Goffeya (bicie, sprievodný spev).

Coombes, Quinn a Goffey založili skupinu v roku 1993 v Oxforde a Gazov brat Rob sa k skupine pridal v roku 2002. Skupina v roku 1994 podpísala zmluvu s hudobným vydavateľstvom Parlophone a vydala album *I Should Coco*, ktorý sa stal najpredávanejším albumom od čias albumu *Please Please Me* od skupiny The Beatles. Štvrtý singel z albumu s názvom „Alright" sa stal obrovským svetovým hitom a zaviedol dobrú povesť skupine.

Skupina samostatne vydala dva nadväzujúce albumy, *In It for the Money* a *Supergrass* so zvukárom Johnom Cornfieldom. So singlami „Richard III" a „Moving" dosiahli úspech v rebríčku UK Singles Chart.

V roku 2002 vydali album *Life on Other Planets*, ktorý produkoval Tony Hoffer.

V roku 2005 vydala skupina album *Road to Rouen* spolu s francúzskym zvukárom Pierre-Olivierom Margerandom a postavila si vlastné štúdio v Normandii vo Francúzsku.

Šiesty štúdiový album *Diamond Hoo Ha* nahraný v štúdiu Hansa Tonstudio v Berlíne s Nickom Launayom bol vnímaný ako návrat k pôvodnej tvorbe. Tesne pred vydaním albumu utrpel Mick Quinn poranenia chrbtice a hlavný singel „Diamond Hoo Ha Man" bol propagovaný v jeho neprítomnosti s trojčlennou zostavou Diamond Hoo Ha Men. V roku 2008 bolo Parlophone prevzaté pod skupinu Terra Firma a skupina Supergrass sa rozhodla ukončiť kontrakt s vydavateľstvom.

V auguste 2009 skupina podpísala zmluvu s vydavateľstvom Cooking Vinyl a začala pracovať na siedmom štúdiovom albume *Release the Drones*. Ten ostal nedokončený a dňa 12. apríla 2010 skupina oznámila rozpad, kvôli hudobným a tvorivým rozdielom. Skupina sa rozpadla po štyroch rozlúčkových koncertoch, pričom posledný sa konal v divadle La Cigale v Paríži dňa 11. júna 2010.

Diskografia
-----------

*Bližšie informácie v hlavnom článku: Diskografia skupiny Supergrass*
* *I Should Coco* (1995)
* *In It for the Money* (1997)
* *Supergrass* (1999)
* *Life on Other Planets* (2002)
* *Road to Rouen* (2005)
* *Diamond Hoo Ha* (2008)

Referencie
----------

1. ↑  VINEYARD, Jennifer. *New Supergrass LP: Born in a Barn, Literally* [online]. 10. august 2005, [cit. 2010-08-12]. Dostupné online.
2. ↑   *Archivovaná kópia* [online]. [Cit. 2010-04-15]. Dostupné online. Archivované 2010-04-15 z originálu.
3. ↑   *BBC - Newsbeat - Supergrass split after 17 years* [online]. [Cit. 2011-06-16]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Supergrass**

Externé odkazy
--------------

* Oficiálna webstránka
* Supergrass na MySpace
* Oficiálna fanstránka Supergrass
Kráter Tycho
Vzhľad paprskov smerujúcich od kráteru Tycho
**Kráter Tycho** je impaktný kráter nachádzajúci sa na južnej časti privrátenej pologule Mesiaca. Má priemer 85 kilometrov a je hlboký 4 850 metrov. Podľa datovania vzoriek, získaných expedíciou Apollo 17, vznikol kráter Tycho pred 109 miliónmi rokov. Od centra kráteru vychádza sekundárne impaktné krátery vzniknuté dopadom materiálu vyvrhnutého pri dopade hlavného telesa. Nazvaný bol podľa dánskeho astronóma Tycha Braha.

Vzhľad
------

Kráter Tycho patrí medzi najnápadnejšie útvary na privrátenej strane Mesiaca. Priemer kráteru je 85 km, po obvode sa nachádzajú stupňovité valy a z centrálnej časti kráteru vystupujú vrcholky vysoké 2 250 m.

V čase okolo splnu možno v najbližšom okolí kráteru pozorovať tmavé halo, ktoré vytvára impaktná tavenina, vyvrhnutá medzi posledným materiálom pri dopade asteroidu, ktorý vytvoril kráter. 

Od kráteru smerujú až do vzdialenosti 2 000 kilometrov svetlé lúče tvorené sekundárnymi (druhotnými) krátermi, vzniknutými dopadom vyvrhnutého materiálu a horninou, ktorá tvorila pôvodné miesto dopadu. Lúče sú svetlé preto, že vyvrhnutá hornina z podkladu dosiaľ nestmavla pôsobením slnečných lúčov a dopadmi mikrometeoritov ako okolité horniny. Na západnej strane od kráteru sa nachádza miesto úplne bez lúčov. Z toho usudzujeme, že kráter vznikol šikmým dopadom telesa, ktoré priletelo zo západu.

Vznik
-----

Podľa teórie česko-amerického tímu astronómov (Dr. William Bottke [SwRI], Dr. David Vokrouhlický [UK] a Dr. David Nesvorny [SwRI]) vznikol dopadom asteroidu, ktorý patrí do rodiny planétky Baptistina.

Kráter Tycho v kultúre
----------------------

* Arthur C. Clarke umiestnil vo svojom sci-fi románe *2001: Vesmírna odysea* do oblasti kráteru Tycho objavenie monolitu MAT-1, ktorý tu spôsoboval magnetickú anomáliu.
* V knihe Roberta A. Heinleina *Mesiac je drsná milenka* je kráter Tycho domovom lunárnej osady „Tycho Under".

Referencie
----------

1. ↑  Pokorný Z.: *Planety*, AVENTINUM s.r.o. Praha 2005, ISBN 80-86858-07-3
2. ↑  RÜKL, Antonín. *Atlas Měsíce*. Praha: Aventinum. Kapitola Tycho, s. 64/154. ISBN 80-85277-10-7.
3. 1 2  Gabzdyl P.: *Měsíc*, AVENTINUM s.r.o. Praha 2006, ISBN 80-86858-22-7, str. 130–132
4. ↑  . Dostupné online. Archivované 2015-09-24 z originálu.

Zdroj
-----


|  |  |
| --- | --- |
| Portal | Astronomický portálPortál slnečná sústava |

* *Tento článok je čiastočný alebo úplný preklad článku Tycho (kráter na Měsíci) na českej Wikipédii.*
**Sieť so vzájomným sprístupňovaním** (iné názvy: **sieť medzi partnermi**, **sieť (typu) peer to peer**, **sieť P2P**, **P2P sieť**, **sieť (typu) rovný s rovným**, **sieť rovnocenných počítačov**, **sieť s rovnocennými uzlami**, **peer(-)to(-)peer**, **peer-to-peer network**, **P2P**, **p2p**) je počítačová sieť, ktorá sa viac spolieha na výpočtovú silu koncových zariadení (počítačov) ako na sieť samotnú.

Čistý P2P prenos súborov neobsahuje ani klientov, ani servery, ale iba rovnocenné sieťové uzly, ktoré súčasne plnia voči iným uzlom v sieti úlohu servera aj klienta. Týmto sa tento sieťový model odlišuje od modelu klient-server, kde komunikácia zvyčajne prebieha cez centrálny server. Typickým príkladom prenosu súborov typu klient-server je prenos z FTP serveru a na FTP server. Jeden používateľ nahrá súbor na FTP server a potom veľa používateľov daný súbor sťahuje, pričom nie je nutné, aby nahrávajúci a sťahujúci užívateľ boli pripojení v rovnakom čase.

Pri komunikácii typu P2P vystupujú aplikácie ako rovnocenné, teda nie je tu prítomný server. Komunikácia prebieha priamo medzi klientmi a každý peer si uchováva informácie o ostatných uzloch u seba. Tento typ komunikácie však vyžaduje väčšie množstvo prenesných dát ako je tomu v prípade klient – server, ale má výhodu, že server nie je potrebný.

Niektoré protokoly a siete
--------------------------

* Akamai
* Applejuice
* BearShare
* Bitcoin
* BitTorrent (μTorrent, Azureus)
* Napster
* CAKE
* Direct Connect (DC, DC++)
* eDonkey (eMule)
* ed2k (eDonkey 2000)
* FastTrack (Grokster, Kazaa)
* FileTopia
* Freenet
* GNUnet
* Gnutella, Gnutella2 (Shareaza)
* HyperCast
* Joltid PeerEnabler
* Kademlia (eMule)
* MANOLITO (MP2P)
* PeerCast, IceShare, Freecast
* Skype
* Soulseek
* uTorrent
* Warez P2P (Ares)
* WinMX

Referencie
----------

1. ↑   *Výkladový terminologický slovník elektronických komunikácií - 2018 (anglicko-slovenský a slovensko-anglický)*. [Banská Bystrica] : Výskumný ústav spojov, 2018. ISBN 978-80-89906-02-4.

Externé odkazy
--------------

* 
* 
* zacatecnik.com O zdieľaní internetu (po česky)
The War Cry, 1887
***The War Cry*** je oficiálne periodikum Armády spásy. Výťažok z predaja je určený pre sociálne aktivity tejto cirkvi.

Dejiny
------

Prvé vydanie *The War Cry* sa vytlačilo 27. decembra 1879 v Londýne.
V roku 1880 americký komisár Armády spásy George Scott Railton publikoval *Salvation News*. Prvé americké vydanie *The War Cry* vyšlo v januári 1881 v St. Louis. V období 1920 až 1970 vydávalo každé americké teritórium vlastnú verziu *The War Cry*. V roku 1970 rozhodlo vedenie cirkvi o vydávaní jednej nadnárodnej verzie pre celý svet.

Referencie
----------

1. ↑   *History of the War Cry* [online]. [Cit. 2013-10-08]. Dostupné online. Archivované 2012-02-12 z originálu.
2. ↑   *The War Cry in the United States* [online]. [Cit. 2013-10-08]. Dostupné online. Archivované 2010-04-01 z originálu.

Externé odkazy
--------------

* The War Cry Kanada
* The War Cry Austrália
* The War Cry Archivované 2012-09-02 na Wayback Machine Spojené kráľovstvo
* The War Cry USA

Zdroj
-----

* *Tento článok je čiastočný alebo úplný preklad článku The War Cry na anglickej Wikipédii.*
**Tót** (staršie písanie aj *tóth*; mn. číslo *tótok*) je pôvodne maďarské označenie pre autochtónnych Slovanov Uhorska, teda v tom čase de-facto ekvivalent slova (uhorský) Sloven (Slováci, Slavónci-Chorváti, čiastočne Slovinci), či latinského (uhorskí) Sclavi, neskôr v novoveku sa takto označovali prevažne (ale nie výlučne) Slováci, od 2. tretiny 19. storočia zvačša už len Slováci.

Ján Stanislav uvádza: „Pri strednom Dunaji žili tie slovanské zväzy kmeňov a potom národnosti, ktoré Maďari nazývali menom Tót (z indeourópskeho tauta - národ, ľud). Týmto menom starí Maďari volali predkov Slovákov, časti Chorvátov a Slovincov. Označovalo obyvateľov Panónie - pričlenenej Karolom Veľkým k východofranskej ríši. Ostatných Slovanov Maďari volali inakšie".

Od začiatku 20. storočia sa označenie *tót* dostalo do úzadia, dnes má pre Slovákov skôr pejoratívny význam. V maďarčine sa od roku 1919 používa aj dnes už obvyklý výraz Szlovák (Slovák).

Slovo *tót* sa zachovalo v pomenovaní viacerých maďarských obcí, zo súčasných napr. Tótkomlós, Tótszentgyörgy, Tótszentmárton, Tótszerdahely, Tótújfalu a Tótvázsony („v novších časoch názvom *tót* mohli sa azda pomenovať aj osady na označenie protikladu oproti maďarským obciam") a najmä ako jedno z najčastejších maďarských priezvisk Tóth.

Referencie
----------

1. ↑  STANISLAV, Ján. *Starosloviensky jazyk*. 1. vyd. Zväzok 1 : Veľká Morava a Panónia. Kultúrny jazyk a písomníctvo. Konštantín Filozof, Metod a Kliment sloviensky. Fonetika. Bratislava : Slovenské pedagogické nakladateľstvo, 1978. 371 s. S. 46.
2. ↑  STANISLAV, Ján. *Slovenský juh v stredoveku*. 2. vyd. (v LIC 1.). Zväzok II. Bratislava : Literárne informačné centrum, 2004. 533 s. ISBN 80-88878-89-6. S. 463.

Ďalšia literatúra
-----------------

* tót. In:  *Encyklopédia Slovenska*. 1. vyd. Zväzok VI. T – Ž. Bratislava : Veda, 1982. 776 s. S. 98.

Pozri aj
--------

* butatót

Externé odkazy
--------------

* [nefunkčný odkaz]
**Symfobia** je slovenská kapela z Nitry hrajúca symfonický metal. Kapelu založil klávesák František Molnár v roku 2007 a členovia sa menili rovnako ako štýl, ktorý hrali. Nakoniec sa zostava ustálila v roku 2014 príchodom gitaristu Milana Sitára, basáka Petra Bugára, speváčky Eriky Strečkovej, bubeníka Vandyho Palva Prokopa, gitaristu Piťuku Vargu a nakoniec príchodom vokalistky Petry Hasarovej.

Začiatky a prvý album *Way of the Queen*
----------------------------------------

V januári 2015 vydala kapela svoj prvý debutový album *Way of the Queen*. Album je dielom nápadov Františka Molnára pričom do spolupráce bolo pozvaných niekoľko skvelých hudobníkov ako napr. k orchestrálnym podkladom prispel Peter Vlčko a zbory naspievalo 8 vokalistiek atď. Texty ku piesňam napísal Rastislav Getta. Album nahralo štúdio HS (Marek Viršík – Horkýže Slíže), kde si mix a master vzal na starosť zvukár Sanchez (BijouTerrier). Album pozostáva z 9 songov v celkovej dĺžke približne 55 minút. Kapela krstila svoj debutový album v máji 2015 vo Frankie Rock klube v Nitre kde krstným otcom sa stal gitarista Henry Tóth a spevák kapely Paranoid Igor Belaj. Krst CD bol zároveň ich prvý oficiálny koncert. Druhým koncertom sa stal júnový koncert s fínskou kapelou Nightwish na banskobystrickom amfiteátri spoločne s kapelou Sabaton. Nasledovali ďalšie koncerty s kapelami ako Therion, turné s kapelou Tublatanka, turné s kapelou Citron a festivaly ako More Than Fest, Topfest, Rock pod Kameňom, Masters of Rock, Benátská noc, Radegast legendy a iné. Koncom roka 2016 nastúpil do kapely nový bubeník Viliam Putz a kapela začala pracovať na novom albume.

Zostava
-------

Speváčka Erika Strečková, Nightwish, jún 2016, Košice
### Súčasná zostava

* Erika Strečková - spev
* Dominika Hodáňová - spev
* František Molnár - klávesy
* Milan Sitár - gitara
* Peter Varga - gitara
* Peter Bugár - basgitara
* Viliam Putz - bicie

### Bývalí členovia

* Tóno Moravčík - gitara
* Ľuboš Boudiš - bicie
* Pavel "Vandy" Prokop - bicie
* Petra Hasarová - spev
* Simona Janovičová - spev

Diskografia
-----------

### Way of the Queen (2015)

Symfobia so skupinou Nightwish
1. „Dragon" (5:20)
2. „Only Goodbye" (6:12)
3. „The Castle" (5:26)
4. „Bloody Wings" (4:34)
5. „Way Of The Queen" (7:13)
6. „Pack of Wolves" (5:17)
7. „Last Teardrop" (7:57)
8. „Sun" (6:38)
9. „Finally" (7:22)

### Smog of Tomorrow (2019)

1. „Hungry" (6:04)
2. „Bury It" (4:55)
3. „Atlantis" (4:34)
4. „I'm Waiting" (4:25)
5. „Into the Night" (4:52)
6. „From the Ashes" (4:41)
7. „Smog of Tomorrow" (4:18)
8. „Dust" (5:17)
9. „Everything's Possible" (4:51)
10. „Flowing Down" (3:46)
11. „From Survivor to Creator" (6:11)
12. „Človek" (4:42)

Externé odkazy
--------------

* Oficiálna stránka Archivované 2017-04-17 na Wayback Machine
Synagóga v Miroslavi
**Synagóga v Miroslavi** je bývalá židovská modlitebňa, ktorá sa nachádza v Radničnej ulici, uprostred bývalej Židovskej štvrte, asi 150 m západne od mestského úradu a 100 m južne od miroslavského zámku v českej obci Miroslav (okr. Znojmo). V súčasnosti slúži ako dom kultúry.

Synagóga bola v rokoch 1843-1845 upravená v novorománskom slohu zo staršej modlitebne. V roku 1897 došlo k predĺženiu hlavnej sály a východná strana nad Aron ha-kodeš bola obohatená o hudobný chór s organom. Budova synagógy bola poškodená v roku 1945 bombardovaním a v rokoch 1956-1957 bola prestavaná na kultúrny dom.

Miroslavská židovská komunita prestala existovať v roku 1938.

Referencie
----------

1. 1 2  pamatky.kehilaprag.cz
2. 1 2  Klenovský, Jaroslav. *Židovské památky Moravy a Slezska*. 1. vyd. Brno: Era, 2001. 480 s. ISBN 80-86517-08-X
3. ↑  Heřman, Jan. *Jewish Cemeteries in Bohemia and Moravia*. 1. vyd. Praha: Rada židovských obcí ČSR. Rok vydania neuvedený. 104 s.

Iné projekty
------------

Commons
* Spolupracuj na Commons Commons ponúka multimediálne súbory na tému **Synagóga v Miroslavi**

Súradnice: 48°56′43″S 16°18′50″V﻿ / ﻿48,945319°S 16,313873°V﻿ / 48.945319; 16.313873

Zdroj
-----

*Tento článok je čiastočný alebo úplný preklad článku Synagoga v Miroslavi na českej Wikipédii.*
**Silicon on insulator** (**SOI**) je vrstvová štruktúra pozostávajúca z tenkej vrstvy kremíka, od 50 nm do 100 μm, ktorá je vytvorená na izolovanom substráte, ktorý je zvyčajne zafír alebo kremík s izolovanou vrstvou oxidu kremíka (SiO2) 80 nm hrubou na jeho povrchu. Tento proces redukuje elektrickú záťaž, ktorú tranzistor musí preniesť počas prepínajúcej operácie, zvyšuje rýchlosť (až do 15 %) a redukuje prepínaciu energiu (až do 20 %) cez čipy založené na technológii CMOS. SOI čipy sú drahšie, a preto sa používajú pre najdrahšie integrované obvody.

Populárna SOI technológia je Kremík na zafíre (Silicon on Sapphire - SOS), používané v špeciálnych integrovaných obvodoch v armáde a vesmíre.

SOI sa odlišuje od CMOS v tom, že jeho kremíkové prechody sa nachádzajú nad elektrickým izolantom. Výhoda je v tom, že tento izolant redukuje kapacitu hradla tranzistora a to sa tým pádom na prepnutie nemusí tak dlho nabiť čo logicky znamená zredukovanie prepínacieho času. SOI zariadenia sú inherentne odolné proti mikroprierazu a prúdovému zvodu. Tiež, v tranzistore je použitá redukcia zvyškového prúdu, tým je táto technológia atraktívna pre nízkoenergetické obvody.

SOI wafery sú vyrábané týmito metódami:

* SIMOX - Separation by IMplantation of OXygen - používa kyslík-iónové nanášanie (Oxygen ion beam implantation) nasledované vysokoteplotným žíhaním na vytvorenie difúznej vrstvy SiO2.

* Smartcut™ je ďalšia metóda vynájdená francúzskou firmou Soitec, ktorá zväzuje zoxidované povrchy dvoch waferov dohromady a potom rozdelí väčšinu povrchu vafera pozdĺž prúžku implantovaných vodíkových bublín. Tenká vrstva kremíka, ktorá je nechaná za je izolovaná od substrátu tým, čo pôvodne bol povrch oxidovej vrstvy.

Použitie v priemysle
--------------------

V roku 2005 bola SOI technológia pozvoľna osvojovaná výrobcami digitálnych integrovaných obvodov. Sony, Nintendo a Microsoft plánujú použiť SOI pri produkcii ich herných konzol. Je dôležité poznamenať, že procesory založené na SOI, ktoré idú do týchto zariadení sú všetky vyrábané IBM s výnimkou Sony Playstation. Mnoho PowerPC založených na systéme od Apple Computer a high-end IBM servery používajú procesory založené na SOI už nejaký čas. Tiež by malo byť poznamenané, že kým Sony, AMD a Chartered Semiconductor vyvinuli svoje vlastné SOI technológie, každý z nich bol partnerom IBM, ktorý im túto technológiu licencoval.

Externé odkazy
--------------

* AMDboard - a site with extensive information regarding SOI technology

* Soitec - The official website of Soitec
Okrem symbolu na obrázku písmen a číslic sú vnímané aj ich farby.
**Synestézia** (z starogr. synaisthesis - spoločný, súčasný pocit) je jav, ktorý spočíva v tom, že akýkoľvek podnet pôsobiaci na zodpovedajúci zmyslový orgán vyvoláva mimo vôle subjektu nielen pocit, ktorý je špecifický pre daný zmyslový orgán, ale zároveň aj dodatočný pocit alebo predstavu, ktorá je charakteristická pre iný zmyslový orgán. 

Najrozšírenejším prejavom synestézie je tzv. „farebný sluch", pri ktorom zvuk vyvoláva popri sluchovom pocite aj farebný pocit. Farebný sluch mali napríklad skladatelia N. A. Rimskij-Korsakov, A. N. Skriabin alebo Olivier Messiaen. U mnohých ľudí vyvoláva žltooranžová farba pocit tepla, kým modrozelená pocit chladu. Podstatou synestézie je zrejme znásobená súčinnosť analyzátorov. Osobité formy synestézie (napr. vizualizácia počutého) sa vyskytujú v patológii.

Synestézia je schopnosť vytvoriť harmóniu a rovnováhu v rozmanitých a niekedy aj protichodných podnetoch diváka. (Ogden, Ch./Richards, I. A./Wood, J.)

Referencie
----------

1. ↑  Stručný psychologický slovník. Bratislava, Pravda 1987.

Externé odkazy
--------------

* FILIT – zdroj, z ktorého pôvodne čerpal tento článok.
* There's Something about Zero (po anglicky)
**Systém na podporu rozhodovania** (z angl. *Decision Support Systems* – **DSS**) je informačný systém na podporu rozhodovania, podporuje taktické a operatívneho riadenia, sú založené na využívaní optimalizačných a simulačných algoritmov. Pomáhajú svojim uživateľom – manažérom – pri realizácii riadiacich a rozhodovacích činností v podnikaní. Užívateľ tu môže porovnávať čiastkové výsledky riešení so svojími predstavami a podľa toho ovplyvňovať ďalší priebeh riešení.

Tieto systémy poskytujú uživateľovi ponuky riešení a prípadným kladením otázok usměrňujú jeho postup. Tieto systémy ale nenahradzajú rozhodovateľa, ich výsledkom nie je rozhodnutie, len dávajú rozhodovateľovi súbor variant, urychľujú a spresňujú prepočty ich dôsledkov a kvantifikujú riziká.

Iné projekty
------------

Commons
* Spolupracuj na Commons Commons ponúka multimediálne súbory na tému **Systém na podporu rozhodovania**

Zdroj
-----

*Tento článok je čiastočný alebo úplný preklad článku Systémy pro podporu rozhodování na českej Wikipédii (číslo revízie nebolo určené).*

Externé odkazy
--------------

* Manažérske informačné systémy
* Manažérsky informačný systém - Systémy na podporu rozhodovania
**Udržatelnosť** je vlastnosť výstavby budov spočívajúca v tom, že spĺňa požiadavky udržateľného rozvoja Zeme. Základom širokého uplatnenia princípov trvalo udržateľnej výstavby sú tepelnoizolačné a akumulačné vlastnosti budovy.

Ku koncu deväťdesiatych rokov dvadsiateho storočia sa z terminológie udržateľného rozvoja spoločnosti začínajú odvodzovať požiadavky na výstavbu a objavujú sa dosiaľ neznáme pojmy udržateľnej výstavby (sustainable construction).

Hodnotenie udržateľnosti stavby
-------------------------------

Termín udržateľnosť (sustainability) je odvodený od požiadaviek zaistenia udržateľného rozvoja Zeme. Hodnotenie udržateľnosti budovy spočíva v hodnotení nárokov budovy na jej výrobu, prevádzku a aj jej zbúranie a likvidáciu vzniknutého odpadu. Existuje veľa pokusov, ako z tohto hľadiska hodnotiť a vyjadriť objektívne kvalitu budov. Poznáme príklady z Európy, USA a Kanady. Cesty znižovania environmentálneho zaťaženia v súvislosti s budovami sú veľmi rôznorodé. Spoločným znakom by mal byť súlad so všeobecne formulovanými požiadavkami udržateľnosti, kde je možné okrem kvalitného životného prostredia a nízkej produkcie škodlivín zaradiť aj sociálne a ekonomické otázky. Predpokladom zabezpečenia funkčnej, stavebno-fyzickej a kultúrnej udržateľnosti diel modernej architektúry je vytvorenie flexibilnej stratégie, ktorá by sa mohla uplatňovať vo vzťahu k ochrane a obnove diel. Východiskom pre takúto stratégiu bude identifikácia koncepcií časovosti a funkčnosti v modernej architektúre a kategorizácia technických a materiálových riešení využívaných v dielach modernej architektúry z hľadiska pôsobenia času, obnoviteľnosti a nahraditeľnosti.

Kritériá pre hodnotenie udržateľnosti stavby
--------------------------------------------

* výber pozemku – orientácia vzhľadom na svetové strany, poloha, územné riešenie
* spotreba energie – spotreba tepla na kúrenie, chladenie, ohrev vody, energia na svetlo a podobne
* zaťaženie životného prostredia – zdroje energie, emisie C02; úsporami tepla maximálnym využívaním slnečnej energie
* kvalita vnútorného prostredia – teplota vnútorného vzduchu, povrchov stien, vlhkosť, výmena vzduchu a podobne; izolačné a akumulačné vlastnosti obalových konštrukcií, tvar domu, dispozičné riešenie
* funkčnosť, efektivita a regulovateľnosť hlavných funkcií – operatívne regulovanie vnútornej klímy, jednoduchosť a cena údržby a výmeny konštrukcií a technologických zariadení
* sociálne aspekty – cenová dostupnosť, náklady na prevádzku

Zdroje
------

* Jan Tywoniak: *Nízkoenergetický dom*. Praha 2005, str. 12, ISBN 80-247-1101-X
* Trvalo udržateľné budovy v praxi na Slovensku Archivované 2009-09-27 na Wayback Machine *časopis Dom a Byt*
* Institute of Construction and Architecture Archivované 2008-04-19 na Wayback Machine
**Uhlíkový šovinizmus** je hanlivý výraz pre názor, že chemické procesy mimozemského života musia byť založené hlavne na uhlíku. Je to neologizmus.

Koncepcia
---------

Toto slovné spojenie použil Carl Sagan približne v roku 1973 na označenie ľudskej obmedzenosti predstaviť si rôzne exotické formy mimozemského života. Tvrdil, že pre ľudské bytosti – keďže sú formou života založenou na uhlíku, ktorá sa nikdy nestretla so životom vyvinutým mimo pozemských podmienok – môže byť ťažké akceptovať myšlienku zásadne iných biochémií.

Neuhlíkové alternatívy
----------------------

Kremík má mnoho vlastností podobných uhlíku. Tiež môže tvoriť veľké molekuly známe ako silány. Jeho vlastnosti ho však voči uhlíku zvýhodňujú až v iných prostrediach – chladných, bez prítomnosti kyslíka a vody. Polyméry zostavené z kremíkových a kyslíkových atómov (nielen čisto z kremíka) sú známe ako silikóny a sú pomerne stabilné. Predpokladá sa, že biochémia založená na silikónoch by bola stabilnejšia ako uhľovodíková a to v prostredí bohatom na kyseliny fosforu. Takéto prostredie už bolo v niektorých oblastiach vesmíru objavené. Uvažuje sa aj o rôznych iných alternatívnych biochémiách založených napríklad na dusíku, fosfore, arzéne, chlóre a ďalších.

Kritika
-------

Hoci na Zemi a iných terestriálnych planétach je pomer uhlíka a kremíka cca 1:925, všetok dosiaľ známy život na Zemi je založený na uhlíku. Z toho vedci usudzujú, že kremík je horší materiál na vybudovanie biochémie organizmov než uhlík minimálne na planétach podobných Zemi. Silány samovoľne horia v prítomnosti kyslíka, takže kyslíková atmosféra by takéto organizmy okamžite zničila a podobne aj prítomnosť vody. Kremík je menej univerzálny na tvorbu zložitejších zlúčenín, jeho komponenty sú nestabilné a zle vedú teplo. Reaguje s veľmi malým počtom iných prvkov a tieto molekuly je možné popísať ako veľmi monotónne v porovnaní s pestrosťou uhlíkových makromolekúl. Je však možné, hoci nie dokázané, aby niektoré zlúčeniny kremíka boli použité na planétach s inými podmienkami ako štruktúrne prvky, ale metabolizmus by sprostredkovávali uhlíkové zlúčeniny. Jedným z najdôležitejších pozorovaní je, že uhlík sa vo vesmíre vyskytuje vo vyšších množstvách než kremík. Preto sa predpokladá, že život založený na uhlíku je oveľa pravdepodobnejší. Podobná kritika bola vznesená aj voči iným biochémiám.

Referencie
----------

1. ↑  Sagan, Carl (1973). *The Cosmic Connection.* Anchor Books (Anchor Press/Doubleday); str. 47.
2. ↑   *Silicon-based life* [online]. The Encyclopedia of Science, [cit. 2012-08-24]. Dostupné online. (anglicky)
3. ↑  "Abundance in Earth's Crust".
4. ↑  "Astrobiology". Biology Cabinet. September 26, 2006.
5. ↑  Siliconlife.

Pozri aj
--------


|  |  |
| --- | --- |
| Portal | Chemický portálBiologický portálAstronomický portál |

* Alternatívne biochémie
* Antropocentrizmus
* Astrobiológia
* Hypotéza zriedkavej Zeme
* Obývateľná zóna
* Mimozemský život
* Uhlíkový život